Länsiväylä: Yhdelle ehdotonta pizzerian ihmiskauppajutussa – uhrille yli 100 000 euroa - Rikos - Uutiset - MTV.fi
Länsiväylä: Yhdelle ehdotonta pizzerian ihmiskauppajutussa – uhrille yli 100 000 euroa
Julkaistu 20.04.2016 13:15
Vantaan käräjäoikeus on tuominnut keski-ikäisen miehen vankeuteen ihmiskaupasta ja liiketoimintakiellon rikkomisesta, kertoo Länsiväylä. Kyseessä on Vantaalla sijaitsevan pizzeria Mamma Mian ihmiskauppaa koskeva juttu.
Oikeus tuomitsi jutun päätekijäksi katsotun 55-vuotiaan miehen vuoden ja kymmenen kuukauden ehdottomaan vankeusrangaistukseen liiketoimintakiellon rikkomisesta ja ihmiskaupasta. Syyttäjä oli vaatinut tuomiota ensisijaisesti törkeästä ihmiskaupasta.Kolme muuta syytettyä tuomittiin kukin ehdollisiin tuomioihin, joista pisin, yhden vuoden ja kuukauden ehdollinen tuomio, langetettiin ihmiskaupasta. Kaksi muuta tuomittiin 11 kuukauden ehdolliseen niin ikään ihmiskaupasta.
Miehet määrättiin lisäksi maksamaan uhrina olleelle miehelle yhteensä yli 100 000 euroa korvauksia. Tapaus liittyy Itä-Vantaalla sijaitsevaan pizzeria Mamma Miaan, jonka vastuuhenkilöitä kolme tuomituista on.Miehistä neljäs, eli päätekijäksi katsottu, ei ole yhtiön hallituksessa, mutta todellista määräysvaltaa pitävä. Miehet ovat sukua keskenään.Uhri oli 34-vuotias sukulaismies, joka työskenteli ravintolassa puolentoista vuoden ajan vuosina 2013–2014. Tuomitut pitivät sukulaismiestään pakkotyössä, josta hänelle ei maksettu työtä vastaavaa palkkaa.Miehellä teetätettiin jopa 17-tuntisia työpäiviä. Hänellä ei ollut hallussaan muun muassa omaa passiaan.
Kaikki tuomitut kiistivät ihmiskauppaa koskevat syytteet. Tuomio ei ole vielä lainvoimainen. Poliisi epäilee: Ihmiskaupan uhri teki töitä ravintolassa nälkäpalkalla 21.12.2015
Ihmiskaupan uhri raataa yhä useammin pakkotyössä ti 8.3.
KKO:sta tuomiot joensuulaisen mallipomon ihmiskauppasyytteistä 4.12.2015
Poliisi: Ravintolatyöntekijän kirje orjaoloista ei pidä paikkaansa 28.5.2015
Työntekijä kertoi kirjeessä karmeista työoloistaan – poliisi tutkii ihmiskauppaa 27.5.2015
Vaimonsa takakonttiin sullonut oli syyntakeeton
Huoltoasema ryöstetty Keravalla – oletko nähnyt näitä henkilöitä? Katso lisää
Alkuvuoden rikostilastot julki: Pahoinpitelyjen määrä kasvoi viime vuodesta